Alavatsan MRI

|  |  |
| --- | --- |
| Kuvaus: | Alavatsan magneettitutkimus, gynekologiset tutkimukset, ei gynekologinen tutkimus |

**GYNEKOLOGISET TUTKIMUKSET**

**TUTKIMUKSEEN VALMISTAUTUMINEN**

Sinun pitää olla syömättä 4 t ennen tutkimusta. Vettä voit juoda ja lääkkeet ottaa. Jotta rakossa olisi tutkimushetkellä virtsaa, vältä vessassa käyntiä 1 t ennen tutkimusta.

**TUTKIMUKSEN KULKU**

Tutkimuksen aikana olet selällään tutkimuspöydällä. Ennen tutkimusta laitetaan peräsuoleen ja mahdollisesti myös emättimeen ultraääni-geeliä. Saat jalkaasi vaipat halutessasi. Tarvittaessa sinulle laitetaan muovikanyyli laskimoon suonensisäistä tehosteaineen antoa varten. Tutkimuksen aikana teille voidaan antaa myös suolen liikettä hillitsevää lääkettä. Tehosteaine ei erity äidinmaitoon, mutta jos teille annetaan suolen liikettä hillitsevää lääkettä, tulee varautua 10 t imetystaukoon.

Tutkimuksen aikana teidän on oltava aivan liikkumatta ja kuulette kuulosuojainten kautta mahdolliset hengitysohjeet ja voitte kuunnella musiikkia. Tutkimus kestää noin 30 - 60 min. Tutkimuksen jälkeen voitte käydä pesulla wc:ssä.

**JÄLKIHOITO**

Tutkimuksen jälkeen voitte lähteä kotiin.

**EI GYNEKOLOGINEN**

**TUTKIMUKSEEN VALMISTAUTUMINEN**

Saatte syödä ja juoda normaalisti. Myös lääkkeet voi ottaa normaalisti. Jotta rakossa olisi tutkimushetkellä virtsaa välttäkää wc:ssä käyntiä 1 t ennen tutkimusta.

**TUTKIMUKSEN KULKU**

Tutkimuksen aikana olette selällään tutkimuspöydällä. Tarvittaessa teille laitetaan muovikanyyli laskimoon suonensisäistä tehosteaineen antoa varten. Voitte kuunnella tutkimuksessa musiikkia. Tutkimuksen kesto on n. 30 minuuttia.

**JÄLKIHOITO**

Tutkimuksen jälkeen voitte lähteä kotiin.

**YHTEYSTIEDOT**

RTG 2, 2 krs., C-aula

osastonsihteeri puh. 044 - 711 3338